Държавен вестник, бр. 102, 2015 г., стр. 51

БРОЙ  102	
Д Ъ Р Ж А В Е Н  В Е С Т Н И К 	
СТР.  51  
Застрахователна тайна. Опазване на застра­
хователната тайна
Чл. 149. (1) Застрахователят, съответно пре­
застрахователят, членовете на управителните 
и контролните органи, одиторите, актюерите, 
както и всички други лица, които работят за 
застрахователя, съответно презастрахователя, 
включително лицата, с които застрахователят, 
съответно презастрахователят, има споразу­
мение по чл. 110, са длъжни да пазят в тайна 
информацията, която им е станала известна 
във връзка с изпълнение на техните функ­
ции. Лицата по изречение първо не може да 
използват придобитата информация за лично 
облагодетелстване или за облагодетелстване 
на друго лице, както и за други цели, освен 
за изпълнение на техните функции.
(2) Задължението по ал. 1 се отнася и за 
застрахователните и презастрахователните 
посредници и за техните служители.
(3) Всички служители и членове на упра­
вителни и контролни органи на застрахо­
вателя, съответно презастрахователя, при 
назначаване на длъжност подписват деклара­
ция за опазване на застрахователната тайна. 
Задължението по изречение първо се отнася 
и за физическите лица, които представляват 
юридически лица – членове на управителните 
и контролните органи на застрахователя, съот­
ветно презастрахователя, и застрахователния 
и презастрахователния посредник.
(4) Застрахователните агенти и лицата, 
с които застрахователят, съответно преза­
страхователят, има споразумение по чл. 110, 
подписват декларация по ал. 3 при сключване 
на споразумението, с което се уреждат отно­
шенията им със застрахователя, съответно 
презастрахователя. Лицата по изречение първо 
са длъжни да запознаят своите служители със 
задълженията по ал. 1.
(5) Разпоредбата на ал. 1 се прилага и за 
случаите, когато лицата по ал. 1 – 4 са прекра­
тили правоотношението си със застрахователя, 
съответно презастрахователя, във връзка с 
което е възникнало задължението за опазване 
на застрахователната тайна.
Разкриване на застрахователната тайна
Чл. 150. (1) Освен на комисията, на за­
местник-председателя и на оправомощените 
служители от администрацията на комисията 
информацията по чл. 149, ал. 1 може да се 
разкрива само:
1. с изричното писмено съгласие на лицето, 
за което се отнася;
2. пред органите на съда, прокуратурата, 
разследващите органи и полицейските органи 
по установения в закона ред;
3. пред Държавна агенция „Национална 
сигурност“ при условията и по реда, опреде­
лени в Закона за мерките срещу изпирането 
на пари; 
4. пред Гаранционния фонд и Национал­
ното бюро на българските автомобилни за­
страхователи във връзка с дейността им по 
този кодекс;
5. пред и от Гаранционния фонд за целите 
на създаването на информационни системи за 
предотвратяване на застрахователни измами 
и за целите на създаването на бонус-малус 
система;
6. пред директор на териториална дирекция 
на Националната агенция за приходите, когато:
а) с акт на орган по приходите е уста­
новено, че проверяваното лице е осуетило 
извършването на проверка или ревизия или 
не води необходимата отчетност, както и ако 
тя е непълна или недостоверна;
б) с акт на компетентен държавен орган 
е установено настъпването на случайно съ­
битие, довело до унищожаване на отчетната 
документация на проверяваното лице;
7. пред компетентния орган на Национал­
ната агенция за приходите относно информа­
цията по реда на дял втори, глава шестнаде­
сета, раздел IIIa от Данъчно-осигурителния 
процесуален кодекс;
8. пред изпълнителния директор на Наци­
оналната агенция за приходите във връзка с 
прилагането на чл. 143з от Данъчно-осигури­
телния процесуален кодекс;
9. пред презастраховател, когато това е 
необходимо във връзка със сключването и 
поддържането на презастрахователен договор;
10. пред законните наследници на за­
страхован или на лице, което има право на 
застрахователно плащане.
(2) По искане на застраховащия застрахо­
вателят може да му предостави информация 
относно платените по застрахователния до­
говор обезщетения или суми. 
Забрана за информация за здравен статус
Чл. 151. Застрахователят не може да предос­
тавя на застраховащия, когато е лице, различно 
от застрахованото лице, информация относно 
здравния статус на застрахованите лица.
Д Я Л  Т Р Е Т И
ИЗИСКВАНИЯ КЪМ ФИНАНСОВОТО СЪСТО­
ЯНИЕ ЗА ЗАСТРАХОВАТЕЛИ С ПРАВО НА 
ДОСТЪП ДО ЕДИННИЯ ПАЗАР И ЗА ПРЕЗА­
СТРАХОВАТЕЛИ
Г л а в а  е д и н а д е с е т а
ОЦЕНКА НА АКТИВИ И ПАСИВИ
Оценка на активите и пасивите
Чл. 152. (1) Освен ако в този кодекс, в 
актовете по прилагането му или в актовете 
на Европейската комисия по прилагане на 
Директива 2009/138/ЕО е предвидено друго, 
застрахователят, съответно презастраховате­
лят, оценява активите и пасивите по следния 
начин: